kk ru ru ru kk ru kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en kk kk kk kk kk kk kk kk kk ru ru
АвтомобилиАстрономияБиологияГеографияДом и садДругие языкиДругоеИнформатикаИсторияКультураЛитератураЛогикаМатематикаМедицинаМеталлургияМеханикаОбразованиеОхрана трудаПедагогикаПолитикаПравоПсихологияРелигияРиторикаСоциологияСпортСтроительствоТехнологияТуризмФизикаФилософияФинансыХимияЧерчениеЭкологияЭкономикаЭлектроника
8 сыныпта алгебраны оқыту математикалық білім беру жүйесіндегі аяқтаушы кезең емес, ол 7 сыныпта басталған алгебраның негізгі ұғымдарын оқуды жалғастырушы, 9 сыныпта өтілетін алгебралық теорияларды оқып- үйренудің бастамасы болып табылады.
8 сыныпта алгебраны оқу мына төмендегі төрт мазмұнды желілер айналасында құрылады: сандар және өрнектер, теңдеулер мен теңсіздіктер, функциялар, ықтималдықтар теориясы мен статистика элементтері. Бұл желілердің барлығы өзара тығыз байланыста және бірігіп әрекеттесе дамиды. Бұл сыныптағы алгебраны оқыту теорияны дидактивті жолмен баяндауға көшумен ерекшеленеді.
Алгебра курсын оқытудың мақсаттары:
· Алгебраны оқыту барысында математикалық ойлау мен есептеу біліктерін тұрақты дамыту
· Қолданбалы есептерді математикалық модельдердің, оқушылардың функционалдық дайындықтарын жүзеге асырудың негізгі құралдары ретінде пайдалана отырып теңдеулер мен теңсіздіктерді шешу тәсілдерінмеңгерту болып табылады.
· Физика, химия, информатика және т.б. курстармен пәнаралық байланыстарды жүзеге асыру
· әр түрлі сандарға арифметикалық амалдар қолдану біліктерін дамыту, нақты сан түсінігін қалыптастыру
· формальды-шапшаң алгебралық аппаратты математикалық және математикалық емес есептерді шығаруда қолдану білігін игерту.
· Функциональдық-графиктік түсініктерді қалыптастыру және оларды нақты тәуелділіктерді сипаттау және талдау үшін пайдалануға үйрету
· Статистикалық мәліметтерді ұғынудың және талдаудың негізгі тәсілдерімен, нақты өмірдегі статистикалық заңдылықтармен таныстыру, мүмкіндігінше қарапайым түсінік беру.
8 сыныпта оқытылатын алгебра курсының оқу жүктемесі: Аптасына 2 сағат, барлығы 68 сағат
Оқушылардың дайындық деңгейіне қойылатын талаптар:
· Кестелер мен калькуляторларды пайдалана отырып, квадрат түбірлердің жуық мәндерін табу.
· Санды өрнектерді ықшамдау үшін квадрат түбірлердің қасиеттерін қолдану
· Бір айнымалысы бар екінші дәрежелі теңдеулерді ажырата алу
· Бір айнымалысы бар екінші дәрежелі теңдеулерді шешу
· Күрделі емес рационал теңдеуге келтірілетін теңдеулер құру әдісімен мәтінді есептер шығару
· Квадрат үшмүшелікті көбейткіштерге жіктеу
· Квадрат үшмүшеліктен көбейткіштерге жіктеу
· Квадрат үшмүшеліктен квадрат екімүшелікті бөліп алу
· Квадраттық функцияның графигін салу
· Квадраттық функцияның нольдері мен таңба тұрақтылық аралықтарын табу
· График көмегімен квадраттық функцияның өсу және кему аралықтарын табу
· Бір айнымалысы бар қарапайым квадрат теңсіздіктерді шешу
· Алгебраның өмірде болып жатқан нақты құбылыстарды жалпылауға және қоршаған болмысты танып-білуге көмектесетін ғылым болып табылатыны туралы түсініктерінің қалыптасуы
· Оқушының ақыл-ойының математикалық стилін интеллектуалдық және ерік пен сезімге қатысты сапаларының дами түсуі
· Мектепте меңгерген алгебралық заңдылықтарды тереңшіл түсініп, өмірде қолдануға жан-жақты дайын болуы.
· Оқушының логикалық ойлау, танымдық қызығушылық, зияткерлік қабілеттерінің дамуы
Оқытудың әдістемелік жүйесінің ерекшеліктері:
Алгебра курсын оқу барысында оқушылар әр түрлі математикалық есептермен қатар, математикалық емес (ең алдымен сыбайлас оқу пәндер бойынша) есептерді шығаруда белсенді түрде қолданылатын математикалық аппараттың маңызды буынын құрайтын оперативті біліктер мен дағдыларды меңгереді. Алгебра курсын оқытуда тиісті біліктердің қалыптастырылуы оларды әрі қарай пайдалану және жаратылыстану-математикалық цикл пәндерінде пайдалану табыс тылығына тәуелді. Соған байланысты алгебра курсын оқытуда оның оперативтік бағыттылығы ескертілуі тиіс, жалпы алгебралық біліктіліктер мен дағдыларды қалыптастыру барысына қиын және практикада да айтарлықтай қиыншылықтар кездеседі. Сондықтан барлық оқушылардың жоғары дамыған техникасын жеткілік деңгейдегі жетістікпен қалыптастыруға ұмтылғанға қаранда, қарапайым мысалдардың көмегімен берік білік пен дағдыларға қол жеткізуге болады.
Оқу бағдарламасын жасаудағы ұстанымдар:
Оқу бағдарламасын жасау үшін оқу материалының мазмұнын таңдауда және пәнді құруда ғылымилық, білім берудің үздіксіздігі, іс-әрекеттік, пән ішілік және пән аралық интеграция, ыңғайлылық, оқушылардың жеке жетістіктері мен шығармашылығы ұстанымдары басшылыққа алынды.
mylektsii.ru - Мои Лекции - 2015-2017 год. (0.005 сек.)Пожаловаться на материал